text: De elsker deres volvoer
  24 oktober 2011 kl. 16.33
  Der er især en ting, der kan samle mænd - og det er biler. I Lintrup ved Vejen har en flok meget forskellige mænd samlet sig om deres drømmebiler: Volvoer.
  De er ti mænd i Volvoklubben.
  Deres baggrund er meget forskellig. Her er blandt andre en gymnasielærer, en servicemontør og en murermester.
  Fælles for dem er deres lidenskab for gamle Volvoer.
  De samles om dem, deler erfaringer, pudser på dem og kører fællesture.
  Snart er sæsonen for køreture forbi.
  Alle bilerne er veteranbiler, og de får kun lov til at køre fra 17. marts til 17. november.
  